Martin Van Buren

Ni Martin Van Buren (; Disiembrer 5, 1782Hulio 24, 1862) ket isu idi ti maikawalo a Presidente iti Estados Unidos (1837–1841). Sakbay ti panaka-presidentena, isu idi ti maikawalo a Bise Presidente (1833–1837) ken ti maikasangapulo a Sekretario ti Estado, babaen ni Andrew Jackson (1829–1831). 

Ni Van Buren ket maysa kadagiti nangruna a nagurnos iti Partido Demokratiko, maysa a naturay a pigura iti Maikadua a Partido a Sistema, ken isu ti immuna a presidente a saan a Britaniko wenno Irlandes a kaputotan—ti pamiliana ket Olanda. Isu ti immuna a presidente a naipasngay nga Amerikano nga umili,NARA.gov , Ni Martin Van Buren ken dagiti sinarunona a naipasngay a suheto ti Britaniko sakbay ti Amerikano a Rebolusion . Is-su laeng ti presidente a ti Ingles ket saan nga isu ti immuna a pagsasaona, nga isu ket dimmakkel a nagsasao iti Olandes, ken ti immuna a presidente manipud idiay New York.

Kas Sekretario iti Estado ken idi pay a kas Bise Presidente  ni Andrew Jackson, ni Van Buren ket maysa idi a nangruna a pigura iti panagpatakder ti organisasional a  patakder para iti Jacksoniano a demokrasia, a naisangsangayan idiay Estado ti New York. A kas presidente, saanna idi a kinayat ti pannakaikabit ti Estados Unidos ti Texas, a daytoy a maysa a tignay ket nagun-od ni John Tyler kalpasan ti walo a tawen a pinalikudan ni Van Buren. Iti nagbaeten ti awan ti nadangran a Gubat ti Aroostook ken ti Carolina a Panakibiang, dagiti pannakibiangna ti Britaniko ken dagiti koloniana idiay Kanada ket napaneknekan a nasasagsagaba dagitoy

Ti administrasionna naidakkelan a naidasig babaen ti panagrigat ti ekonomia iti dayata a panawenna, ti Derraaw iti 1837. Isu ket nangipangpulotan para iti depresion ken nakunkuna a ti "Martin Van Ruin" babaen dagiti politiko a kasuppiatna. Ni Van Buren ket nabutosan a maikkat iti opisina kalpasan ti uppat a tawen, a naabak babaen ti Whig a kandidato a ni William Henry Harrison.

Idi 1848 ni Van Buren napaay a timmaray para iti presidente iti maysa a maikatlo a partido nga etiketa, ti Partido ti Nawaya a Daga.

 Dagiti nagibasaran 

Van Buren
Van Buren
Kategoria:1782 a pannakaipasngay
Kategoria:1862 nga ipupusay